PHENOMENA UNIVERSI. 203 



Atque fieri fecimus globum cavum ex plumbo 

 lateribus non admodum exilibus, ut vim mallei vel 

 torcularis sustinere melius posset. Globus autem 

 ille, malleis percussus ad utrumque polum, ad plani- 

 sphaerium magis et magis appropinquabat. Atque 

 sub primis contusionibus facilius cedebat, postea 

 pro modo condensations, aegrius ; ut ad extremum 

 mallei non multum proficerent ; sed pressorio, eoque 

 forti opus esset. Verum id praecepimus, ut a pres- 

 suris aliqui dies interponerentur, quod in praesentia 

 nihil attinet, sed alio spectat. 



Aer in vasa clausa exsuctione forti extenditur 

 seu dilatatur, adeo ut parte aeris sublata, reliquus 

 aer tamen eandem mensuram impleat, quam totus 

 impleverat ; ita tamen ut magna contentione se res- 

 tituere, et ilia tensura liberare nitatur. Id videre 

 est in ovis, quse aquam odoratam continent et per 

 lusum jaciuntur, et franguntur, ut adspersione et 

 odore suavi aerem imbuant. Modus autem est ut 

 parvo admodum facto in extreme ovi foramine, ovi 

 cibum universum exsugant integra testa ; turn vero 

 fortiter aerem ipsum, qui subintravit, exsuctione forti 

 alligant, et statim sub exsuctione digito foramen 

 obturent, atque ovum hoc modo clausum subter 

 aquam illam ponant, et turn demum digitum amo- 

 veant. Aer vero tensura ilia tortus, et se recipere 

 nitens, aquam trahit et introcipit, quousque portio 

 ilia aeris antiquam recuperet consistentiam. 



Nos idem cum ovo vitreo experti sumus, et aquam 

 receptam circa octavam partem contend reperimus; 

 tantum scilicet aer per exsuctionem erat extensus. 



